Sundkrogen. 
Ogsaa ved det sidste af de senere Aars store Havnearbejder, Ud¬ 
videlsen af Frihavnen nordpaa med Havnebassinet Sundkrogen, blev 
der blottet forsteningsførende prækvartære Lag. Vel fandt man her 
kun en i den nederste Del af Istidsdannelserne liggende løs Flage af 
forholdsvis smaa Dimensioner (med en horisontal Udstrækning af 
næppe over nogle faa Hundrede Meter og en Maksimaltykkelse paa 
ca. 5 m), men denne Forekomst har dog den største Interesse paa 
Grund af en overordentlig stor Rigdom paa Forsteninger, der for¬ 
holdsvis let kunde indsamles i betydelige Mængder, fordi Bjærgarterne 
næsten ikke var omdannede og sammenkittede og derfor lod sig 
slæmme. Da den heri fundne Fauna kan tjene til Belysning af 
visse Sider af det i det foregaaende omhandlede Spørgsmaal, skal 
jeg meddele nogle af mine Iagttagelser fra Frihavnen. Disse Oplys¬ 
ninger bør dog kun betragtes som rent foreløbige. Den fundne Af¬ 
lejring er nemlig i ganske usædvanlig Grad udvalset og knust af 
Indlandsisen, og dette har i sørgelig Grad paavirket ogsaa Forstenin¬ 
gerne i de fleste af Lagene. Man faar derfor ved Slæmning oftest 
kun Fragmenter, i hvert Fald af de lidt større Former, og det gør 
Arbejdet med Forsteningerne baade besværligt og langvarigt, saa at 
end ikke den foreløbige Sortering af det indsamlede Materiale endnu 
er tilendebragt. Ikke desto mindre kan man allerede nu overse 
Hovedtrækkene i Faunaens Sammensætning og dens Variation igen¬ 
nem Lagrækken; men inden jeg gaar over til at gøre Rede herfor, 
skal jeg kort omtale de forskellige Bjærgarter og det, jeg kender om 
deres Lejringsforhold. 
Findesteder og Bjærgarter. Sundkrogen ligger Nord for den 
ældre Del af Frihavnen og Øst for Kalkbrænderihavnen og Østre 
Danmarks geologiske Undersøgelse II R, Nr. 38. 2 
